als_Latn dik_Latn sna_Latn
Shija e ketyre pastave do t'ju çojë në brigjet e mesdheut pavarsisht vendit ku jeni ! Provojini
Përbërësit për 4 persona:
420g makarona të shkurtra • domate qershizë • 2 grushte ullinj të zinj pa bërthamë • disa kokrra kaperi me kripë • majdanoz • 250g djathë Philadelphia • 1 thelb hudhër • vaj ulliri, kripë, piper
Përgatitja:
1.Vëmë makaronat që të ziejnë në ujë të valuar me kripë.
2.Grijmë imët hudhrën. Domatet i ndajmë katërsh. Në një tigan skuqim hudhrën me pak vaj ulliri, shtojmë domatet dhe i skuqim me flakë të lartë për pak minuta. Shtojmë kaperit, të cilët i kemi shpëlarë mirë me ujë për t’u hequr kripën e tepërt, si dhe ullinjtë. I spërkasim me piper dhe tiganin e lëmë në zjarr për dy-tre minuta derisa aromat të përzihen. Nëse ka nevojë, shtojmë pak nga uji ku po ziejnë makaronat.
3.Kullojmë makaronat e ziera, i hedhim te tigani, shtojmë djathin Philadelphia dhe i përziejmë mirë me lugë druri.
E shërbejmë me pak majdanoz të grirë.
als_Latn als_Latn als_Latn als_Latn als_Latn als_Latn als_Latn als_Latn